PPKE BTK

**PÁZMÁNY SZENIOR EGYETEM**

2023 tavaszi szemeszter

**jelenléti (offline) kurzus**

**Életkérdések a modern kori filozófiában – Hegeltől Heideggerig**

*Tudományág:* filozófia

A XIX. század első évtizedeinek német szellemi életében sokak számára úgy tűnt, a filozófia sikerrel valósította meg legfőbb feladatát, az Abszolútum megismerését és a lehetséges tudás teljes területét átfogó rendszer kidolgozását. Ezt az optimista, az akadémiai világban széles körben érvényesülő metafizikai felfogást a német idealizmus irányzata képviselte a korban. A század második harmadától azonban, a történeti fejleményektől nem függetlenül, olyan, többnyire az akadémiai körökön kívül álló gondolkodók léptek fel, akik e felfogást nem csupán alapjaiban tévesnek tartották, de egyúttal szándékosan megtévesztő, intellektuálisan becstelen, katedrazsoldos filozófiának is. Megkérdőjelezték az észbe vetett feltétlen hit és az optimizmus legitimitását, és egy új világlátás hírnökeiként léptek fel, melyben a világ és a tényleges élet irracionalitásának a gondolata különös hangsúllyal jelentkezett. A kurzus egyfelől a filozófia azon viharos évtizedeiről nyújt áttekintést, melyekben Schopenhauer, Nietzsche és Kierkegaard irodalmilag is kiemelkedő munkái nyomán kezdetét vette az élet- és egzisztenciafilozófia, másfelől az irányzat XX. századi recepcióiról is számot ad Heidegger, Jaspers és Sartre műveinek a fényében.

Az előadások **csütörtöki** napokon 17 órakor kezdődnek.

|  |
| --- |
| Előadó: **Dr. Czakó István,** hab. egyetemi docens, PPKE BTK Filozófia Tanszék |
| Március 2. | Vitában a német idealizmussal: az intellektuális szemlélettől az intellektuális becsületességhez |
| Március 9. | A lehetséges világok legrosszabbika: Schopenhauer pesszimista akaratmetafizikája |
| Március 23. | Egy illúzió nyomában: Schopenhauer szerelemfilozófiája |
| Március 30. | A halál mint a filozófia múzsája: Schopenhauer tanatológiája |
| Április 13. | Dionüszosz és Apollón harca: Nietzsche művészetfilozófiája |
| Április 20. | „Isten halott” – „és mi öltük meg”: Nietzsche metafizika- és kereszténység-kritikája |
| Április 27. | Életszemléletek vitája: Kierkegaard szerelemfilozófiája |
| Május 4. | „Senki sem volt olyan nagy, mint Ábrahám, ki lenne őt képes megérteni?”: Kierkegaard hitfelfogása |
| Május 11. | A halálhoz való autentikus viszony Heidegger egzisztenciális analitikájában |
| Május 18. | A filozófiai hit fogalma Jaspers gondolkodásában |
| Május 25. | Az egzisztencializmus mint humanizmus Sartre filozófiájában |